Public procurement notice: Contract Notice
Published: 2018-10-02
Buyer: Konkurrence- og Forbrugerstyrelsen
Country: DK
Contract type: Services
Procedure: Competitive procedure with negotiation
CPV classification: 72000000 | 72600000
Estimated value: 2800000 DKK
Submission deadline: 2018-11-01
Award criteria: The most economic tender
EU fund: ESF

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Konkurrence- og Forbrugerstyrelsen udbyder en rammeaftale om vedligeholdelse og videreudvikling af løsningen www.udbud.dk Udbud.dk (”Løsningen”) er en annonceringsplatform, som giver overblik over danske myndigheders indkøb og bruges af både offentlige og private organer. Løsningen viser både EU-udbud, udbud under tærskelværdierne og myndighedernes indkøbsplaner. Løsningen er hostet hos Statens IT, som er driftsleverandør. Løsningen integrerer til TED (Tenders Electronic Daily) og importerer dagligt EU-udbud fra danske ordregivere fra TED. Derudover har Løsningen et API, hvor der importeres og eksporteres udbud med eksterne udbudsformidlere. Opgaven består i vedligeholdelse og videreudvikling af systemet. Opgaven udbydes som én samlet kontrakt. Kontrakten kan ikke opdeles i mindre delkontrakter, da det er afgørende, at det er den samme leverandør, der løser den samlede opgave. Rammeaftalen vil blive tildelt én virksomhed, jf. afsnit ll.2.4
Konkurrence- og Forbrugerstyrelsen udbyder en rammeaftale om vedligeholdelse og videreudvikling af den digitale annonceringsplatform www.udbud.dk (herefter "Løsningen"). Rammeaftalen indgås med en enkelt leverandør ved direkte tildeling til de priser, som den vindende tilbudsgiver har budt ind med på rammeaftalen. Løsningen er hostet hos Statens IT, som betegnes Driftsleverandør. Løsningen integrerer til TED (Tenders Electronic Daily) og importerer dagligt EU-udbud fra danske ordregivere fra TED. Derudover har Løsningen et API, hvor der importeres og eksporteres udbud med eksterne udbudsformidlere. Myndighederne anvender NemId ved login i Løsningen. Løsningen har en mobilvenlig side.
- Varetage løbende ændringer og justeringer af Løsningen, som måtte være nødvendige for at sikre en stabil drift af Løsningen, herunder at Løsningen er tilgængelig for brugerne, og at Løsningens funktionaliteter virker (import og visning af EU-udbud, annoncering af udbud under tærskelværdierne og indkøbsplaner samt import og visning af udbudsformidleres udbud),
- Løbende nødvendig opdatering af Løsningens komponenter, herunder fx certifikater, softwarekomponenter, som anvendes i Løsningen, fx patching af servere, middelware mv. i samarbejde med Statens It (Driftsleverandøren),
- Foretage ændringer og gennemføre mindre udviklingsopgaver, fx bistå med at foretage mindre ændringer i bekendtgørelser/blanketter mv.,
- Gennemføre større videreudviklingsopgaver, fx udvikling af ny funktionalitet eller flere nye bekendtgørelser/blanketter,
- Bistå med ad hoc konsulentopgaver i relation til Løsningen, fx vurdering af muligheder for at foretage større ændringer i Løsningen, analyse af it-sikkerhedsmæssige problemstillinger i relation til Løsningen, analyse af sundhedstilstanden af systemet m.m.
Konkurrence- og Forbrugerstyrelsen forventer, at der skal foretages videreudviklingsopgaver med henblik på at sikre, at Løsningen overholder kravene i databeskyttelsesforordningen, herunder databeskyttelse gennem design og standardindstillinger (artikel 25) samt et passende sikkerhedsniveau (artikel 32). Der kan fx være tale om opgaver vedr. dataminimering, sletning, yderligere logning mv. Konkurrence- og Forbrugerstyrelsen forventer at anvende op til 350 000 DKK på videreudvikling af Løsningen i 2019, se nærmere i Rammekontraktens Bilag 3. Tilbudsgiver kan forvente, at ordregiver vil bistå i forbindelse med forretningsviden, test af videreudviklingsopgaverne og koordinering med Statens It i op til 60 timer. Leverandøren er garanteret en løbende minimumsomsætning i hele kontraktperioden, der dækker vedligeholdelses- og videreudviklingsydelser. Minimumsomsætningen udgør 25 timer i måneden fordelt på medarbejderkategorierne, jf. Rammekontraktens Bilag 9. Derudover kan der eventuelt skulle foretages ændringer som følge af ændret lovgivning på udbudsområdet.
Udbuddet gennemføres efter udbudsproceduren udbud med forhandling. Forhandlingerne afholdes med de udvalgte ansøgere, som modtager invitation til deltagelse i forhandling. Der afholdes mindst ét møde med hver af de valgte ansøgere. Ordregiver forbeholder sig dog retten til at tildele på baggrund af det indledende tilbud. Det er som udgangspunkt opgaven om de forud definerede videreudviklingsydelser indenfor et budget på 350 000 DKK, der er beskrevet i Bilag 3, der er til forhandling med henblik på at sikre en løsning, der bedst muligt opfylder ordregivers behov. Forhandlingerne forventes gennemført i uge 5. Der gives ikke vederlag for deltagelse i nærværende udbudsforretning, herunder deltagelse i forhandlingerne. Der henvises i øvrigt til udbudsbetingelsernes afsnit 9 for mere information om forhandlingsfasen.
Der vil blive udvalgt 3 ansøgere, der inviteres til at afgive indledende tilbud. Er der flere end 3 ansøgere, der ikke er omfattet af en udelukkelsesgrund og lever op til de i ESPD'et angivne krav til egnethed, vil de 3 ansøgere udvælges på baggrund af, hvilke ansøgere, der dokumenterer de mest relevante referencer.
- At der dokumenteres erfaring med vedligehold og videreudvikling af løsninger, der driftes af andre end leverandøren selv.
Udvælgelsen sker på baggrund af de oplysninger om referencerne, som ansøger angiver i ESPD’ets del IV, C: Teknisk og faglig formåen. Hvis ansøger lever op til ovenstående kriterier for udvælgelse, skal ansøger i ESPD’ets del V: Begrænsning af antallet af kvalificerede ansøgere, blot besvares med ”Ja”. Det er således ikke et krav, at ansøger angiver yderligere oplysninger eller beskrivelser i ESPD’ets del V.
Soliditetsgraden beregnes som virksomhedens samlede egenkapital i forhold til virksomhedens samlede aktiver, udregnet i procent. Soliditetsgraden udregnes således (samlede egenkapital/samlede aktiver) x 100 = soliditetsgrad. Beregningen skal angives i beskrivelsesfeltet i ESPD’ et i forbindelse med angivelse af de finansielle nøgletal i del IV, B.
Såfremt ansøgeren baserer sig på andre enheders formåen, beregnes soliditetsgraden på baggrund af alle deltagernes samlede egenkapitaler og aktiver.


Award value: 2800000